b'\n_START_ARTICLE_\nNa, palauk!\n_START_PARAGRAPH_\n\xe2\x80\x9eNa, palauk!\xe2\x80\x9c (rus. \xd0\x9d\xd1\x83, \xd0\xbf\xd0\xbe\xd0\xb3\xd0\xbe\xd0\xb4\xd0\xb8)\xc2\xa0\xe2\x80\x93 Taryb\xc5\xb3 S\xc4\x85jungoje, kino studijoje \xe2\x80\x9eSojuzmultfilm\xe2\x80\x9c, sukurtas animacinis serialas apie vilk\xc4\x85 ir zuik\xc4\xaf. Tarybiniais metais tai buvo vienas populiariausi\xc5\xb3 animacini\xc5\xb3 film\xc5\xb3 Taryb\xc5\xb3 S\xc4\x85jungoje._NEWLINE_Pirma serija parodyta 1969\xc2\xa0m. sausio 1 d. Buvo rodomas iki 1993 met\xc5\xb3, v\xc4\x97liau (2005\xc2\xa0m.) prat\xc4\x99stas kino studijoje \xe2\x80\x9eChristmas Films\xe2\x80\x9c . I\xc5\xa1 viso sukurta 20 serij\xc5\xb3._NEWLINE_\xc5\xa0is animacinis serialas buvo rodomas ir Lietuvoje._NEWLINE_Pagal film\xc4\x85 sukurta kompiuterini\xc5\xb3 \xc5\xbeaidim\xc5\xb3 5-12\xc2\xa0m. vaikams serija. \xc5\xbdaidimo leid\xc4\x97jas kompanija 1S (rus. 1\xd0\xa1). \xc5\xbdaidimas platinamas ir Lietuvoje._NEWLINE_Filmo k\xc5\xabr\xc4\x97jai buvo: Aleksandras Kurlianskis, Feliksas Kamovas, Arkadijus Chaitas. Re\xc5\xbeisierius Vla\xc4\x8deslavas Kotiono\xc4\x8dkinas, dailininkas Svetozaras Rusakovas (17-18 serijas pie\xc5\xa1\xc4\x97 Kotiono\xc4\x8dkino s\xc5\xabnus Aleksejus Kotiono\xc4\x8dkinas). "Na, palauk! " \xc4\xafgarsintojai buvo: Anatolijus Papanovas ir Klara Rumianova. Papanovas \xc4\xafgarsino 16 serij\xc5\xb3, Rumianova\xc2\xa0\xe2\x80\x93 18.\n_START_SECTION_\nVilkas\n_START_PARAGRAPH_\nVilkas (rus. \xd0\x92\xd0\xbe\xd0\xbb\xd0\xba) yra vienas i\xc5\xa1 pagrindini\xc5\xb3 veik\xc4\x97j\xc5\xb3. Jis pasi\xc5\xbeymi chuliganizmu, vandalizmu, \xc4\xafstatymu lau\xc5\xbeymu, be to jis yra r\xc5\xabkalius._NEWLINE_Nors i\xc5\xa1 kitos pus\xc4\x97s, daugyb\xc4\x97 Vilko bandym\xc5\xb3 sugauti zuik\xc4\xaf buvo vaizduojami ir panaudojant kruopelyt\xc4\x99 humoro, pvz., vilkas keistai \xc4\x8diuo\xc5\xbein\xc4\x97davo, \xc5\xa1okdavo balet\xc4\x85 ir vals\xc4\x85. Jis taip pat gali puikiai groti gitara ir va\xc5\xbeiuoti motociklu.\n_START_SECTION_\nZuikis\n_START_PARAGRAPH_\nZuikis (rus. \xd0\x97\xd0\xb0\xd1\x8f\xd1\x86) yra vaizduojamas kaip gerasis herojus. Jis pasirodo ekrane ma\xc5\xbeiau negu vilkas ir jo veiksmai yra paprastos reakcijos \xc4\xaf vilko planus.\n_START_SECTION_\nKiti veik\xc4\x97jai\n_START_PARAGRAPH_\nAnimaciniame seriale taip pat yra ir kit\xc5\xb3 veik\xc4\x97j\xc5\xb3. Tai yra fizi\xc5\xa1kai stiprus ir sunkus Begemotas (rus. \xd0\x91\xd0\xb5\xd0\xb3\xd0\xb5\xd0\xbc\xd0\xbe\xd1\x82), Kat\xc4\x97 (rus. \xd0\x9a\xd0\xbe\xd1\x82), taip pat lokiai, lap\xc4\x97s, drambliai, bebrai ir kiaul\xc4\x97s.'